นิ้วโป้งเท้าช้ำเลือดเนื่องจากเล่นกีฬาโดนแตะนิ้วโป้งเท้าในลักษณะเล็บโดนงัดขึ้นเล็กน้อย ในตอนเเรกมีเลือดใต้เล็บนิ้วโป้งเท้าเต็มเล็บ พอพงเวลาผ่านไป2-3วัน นิ้วโป้งเท้าไม่ได้ดำหรือม่วง แต่มีน้ำใสหรือน้ำเหลืองออกมาเยอะ มีอาการปวดเล็กน้อย เล็บโยก ถ้าปล่อยไว้จะหายเองมั้ยครับ
สวัสดีค่ะ อาการห้อเลือดที่บริเวณนิ้วโป้งดังกล่าวมานั้นหากเป็นการห้อเลือดหรือการคั่งของเลือดหลังเกิดอุบัติเหตุ ถ้าเป็นไม่มาก เลือดที่คั่งจะค่อยๆสลายไปได้เอง แต่อย่างไรก็ตามหากเป็นก้อนเลือดขนาดใหญ่ หรือมีการติดเชื้อร่วมด้วย อาจจะต้องพบแพทย์เพื่อทำการระบายเลือดหรือหนอง และรับยาฆ่าเชื้อที่เหมาะสมร่วมด้วยการดูแลตัวเองเบื้องต้น ไม่ไปแกะเกาหรือกดบีบบริเวณที่ห้อเลือด ใช้น้ำเปล่าสะอาดล้างภายนอกได้ รับประทานยาแก้ปวดเพื่อบรรเทาอาการ ระวังการกระทบกระแทกเพิ่มเติมที่บริเวณดังกล่าวจากที่กล่าวมา การมีน้ำเหลืองออกมาและปวดนั้น อาจจะหมายถึงอาการติดเชื้อของเล็บและเนื้อเยื่อรอบๆได้ แนะนำให้ไปพบแพทย์ค่ะ